AIŠKINAMASIS RAŠTAS

Dėl Molėtų rajono savivaldybės vietinės reikšmės kelių sąrašo patvirtinimo

1. **Parengto tarybos sprendimo projekto tikslai ir uždaviniai:**

Šiuo sprendimu atnaujinamas Molėtų rajono savivaldybės vietinės reikšmės viešųjų kelių sąrašas. Sąrašas atnaujinamas atsižvelgiant į 2023 m. atliktus kelių ir gatvių kadastrinius matavimus Joniškio seniūnijoje ir dalyje Suginčių seniūnijos teritorijos. Likusieji Suginčių seniūnijos keliai pagal sutartį su rangovu bus pabaigti matuoti 2024 metais.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Pagal Lietuvos automobilių kelių direkcijos paskelbtus kelių programos finansavimo reikalavimus iki 2025 m. visiems vietinės reikšmės keliams turės būti atlikti kadastriniai matavimai ir teisinė registracija. Šiuo metu tokios procedūros atliktos 76 proc. visų savivaldybės turimų vietinės reikšmės kelių ir gatvių. Atnaujinamas sąrašas suteiks galimybę tiksliau paskirstyti kelių plėtros ir priežiūros programos lėšas seniūnijoms ir Molėtų miestui.

**4**. **Lėšų poreikis ir jų šaltiniai:**

Kelių kadastriniai matavimai atliekami Kelių priežiūros ir plėtros programos lėšomis.

 **5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.